

 **Bytový podnik mesta Košice, s. r. o.**

 **Južné nábrežie 13, 042 19 Košice**

 **Spis.č.005/2021/§117**

**Výzva na predloženie ponuky**

* **zákazka s nízkou hodnotou – verejná súťaž**

v rámci postupu verejného obstarávania podľa §117 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov

1. **Identifikácia verejného obstarávateľa:**

Názov: Bytový podnik mesta Košice, s. r. o.

IČO: 44 518 684

Štatutárny orgán: Ing. Peter Vrábel, PhD. – konateľ spoločnosti

Sídlo: Južné nábrežie č.13, PSČ 042 19 Košice

Kontaktná osoba pre VO: Ing. Adela Liptáková

 Telefón: +421908 118 623

Pracovný kontakt pre vysvetlenie

výzvy na predloženie ponuky : adela.liptakova@bpmk.sk

**Komunikácia pre uvedenú zákazku sa uskutočňuje prostredníctvom systému na elektronickú komunikáciu – JOSEPHINE:** [**https://josephine.proebiz.com/sk/**](https://josephine.proebiz.com/sk/)

1. **Názov predmetu zákazky: Nákup a dodávka elektroinštalačného materiálu pre potreby BPMK s.r.o.**

Zákazka je na: tovary

 CPV 31681410-0 elektromateriál

1. **Stručný opis predmetu zákazky:**

 Predmetom zákazky je dodávka elektroinštalačného materiálu pre potreby BPMK s.r.o.. Verejný obstarávateľ si bude postupne podľa svojich potrieb objednávať elektroinštalačný materiál počas obdobia 12 mesiacov od dátumu účinnosti rámcovej dohody resp. do vyčerpania finančného limitu 69 999 € bez DPH.

Predmetom zákazky bude dodávka tovaru uvedeného v Prílohe č.1 vrátane dopravy, prípadne aj iný materiál alebo tovar, ktorý je minimálne rovnakej akosti, rovnakého druhu, určeného na rovnaké použitie v rovnakej alebo nižšej ceny ako tovar uvedený v Prílohe č.1 vrátane dopravy na miesto – sklad MTZ BPMK s.r.o., Južné nábrežie č.13, Košice.

 V prípade, že sú vyššie uvedené špecifikácie materiálov pomocou odkazu na konkrétnu značku, alebo výrobcu, môže byť ponúknutý a bude akceptovaný aj iný **ekvivalentný tovar**, ktorý má rovnaké alebo vyššie kvalitatívne alebo výkonnostné charakteristiky ako tie, ktoré uviedol verejný obstarávateľ.

1. **Predpokladaná hodnota zákazky: do 69 999,00 € bez DPH**
2. **Základné zmluvné podmienky:**
* Miesto dodania tovaru: sklad MTZ BPMK s.r.o., Južné nábrežie č.13, Košice
* Lehota na dodanie predmetu zákazky: v termíne do 5 pracovných dní od doručenia objednávky
* Lehota splatnosti faktúr: 60 dní po doručení faktúry
* Záruka: minimálne 24 mesiacov
* S úspešným uchádzačom bude uzatvorená Rámcová dohoda na predmet zákazky **na obdobie 12 mesiacov resp. do vyčerpania finančného limitu 69 999,00 € bez DPH**
1. **Lehota na predkladanie ponúk do: 3.2.2021, 10:00 hod**
2. **Stanovenie ceny:**

Uchádzačom predložená cena zahŕňa všetky náklady spojené s dodaním elektroinštalačného materiálu vrátane dopravy na miesto určenia. Cenu je potrebné spracovať na základe uvedeného vo výzve na predloženie ponuky predmetnej zákazky a podľa požiadaviek Prílohy č.1.

Cenu je potrebné uvádzať v eurách (€). V ponuke je potrebné uvádzať **cenu v €/MJ bez DPH a jednotkovú cenu spolu za predmet zákazky v € bez DPH.** Ak uchádzač nie je platcom DPH uvedie túto skutočnosť v ponuke.

1. ***Postup vo verejnom obstarávaní* :** Je jednoetapový.
2. ***Predkladanie dokladov a ponuky:***

Ponuku je potrebné predložiť v príslušnom elektronickom systéme na komunikáciu vo verejnom obstarávaní. Ponuky sa predkladajú v slovenskom alebo českom jazyku. Ak je jej súčasťou doklad alebo dokument vyhotovený v cudzom jazyku, predkladá sa spolu s jeho úradným prekladom do slovenčiny; to neplatí pre doklady a dokumenty vyhotovené v českom jazyku. Ponuka musí byť predložená v čitateľnej a reprodukovateľnej podobe. Ponuky zaslané po termíne na predkladania ponúk, v inom jazyku alebo inak nebudú brané do úvahy a nebudú vyhodnocované. Zároveň ak uchádzač nepredloží doklad na požadovanú podmienku účasti alebo uchádzač nebude spĺňať podmienky účasti alebo nebude spĺňať požiadavky na predmet zákazky podľa Výzvy, takéto ponuky nebudú brané do úvahy a nebudú vyhodnocované. Ponuku uchádzač zašle spolu so skenovanými dokladmi, ak sú požadované. Ponuka musí byť predložená na celý predmet zákazky. K ponuke je potrebné priložiť aj ocenený - **Cenový návrh na nákup a dodávku elektroinštalačného materiálu pre potreby BPMK, s.r.o. podľa Prílohy č.1.** Ponuka je vyhotovená elektronicky a vložená do systému JOSEPHINE umiestnenom na webovej adrese https://josephine.proebiz.com/.

- Uchádzač má možnosť sa registrovať do systému JOSEPHINE pomocou vyplnenia registračného formulára a následným prihlásením.

- Uchádzač si po prihlásení do systému JOSEPHINE v prehľade - zozname obstarávaní vyberie predmetné obstarávanie a vloží svoju ponuku do určeného formulára na príjem ponúk, ktorý nájde v záložke „Ponuky“.

- **V predloženej ponuke prostredníctvom systému JOSEPHINE musia byť pripojené požadované naskenované doklady** (odporúčaný formát je pdf.) tak, ako je uvedené v bode 10. tejto Výzvy. Doklady musia byť k termínu predloženia ponuky platné a aktuálne. Ak ponuka obsahuje dôverné informácie, uchádzač ich v ponuke viditeľne označí.

1. ***Podmienky účasti a doklady sú nasledovné:***

 ***Splnenie podmienok účasti podľa Výzvy :***

1. Oprávnenie na požadovaný predmet zákazky (uchádzač musí byť oprávnený dodávať požadovaný tovar )
2. Čestné vyhlásenie uchádzača, že nemá uložený zákaz účasti vo verejnom obstarávaní

 potvrdený konečným rozhodnutím v Slovenskej republike alebo v štáte sídla, miesta

 podnikania alebo obvyklého pobytu,

1. U uchádzača nesmie byť dôvod na vylúčenie pre konflikt záujmov podľa ust. §40 ods.6 písm.f ) zákona 343/2015 Z.z. O verejnom obstarávaní a o zmene a doplnení niektorých zákonov v znení neskorších predpisov.

***Na preukázanie splnenia podmienok účasti je potrebné predložiť tieto doklady podľa Výzvy :***

1. Oprávnenie na dodanie tovaru ( uchádzač musí byť oprávnený dodávať požadovaný

tovar ) – kópia zodpovedá predmetu zákazky, uchádzač tento doklad nemusí predkladať,

ak je zapísaný v Zozname hospodárskych subjektov vedený Úradom pre verejné obstarávanie.

1. Čestné vyhlásenie uchádzača, že nemá uložený zákaz účasti vo verejnom obstarávaní potvrdený konečným rozhodnutím v Slovenskej republike alebo v štáte sídla, miesta podnikania alebo obvyklého pobytu, ktorý bude podpísaný oprávnenou osobou uchádzača

( viď Príloha č. 2 Výzvy),

1. Uchádzač doklad o konflikte záujmov nepredkladá. V prípade vylúčenia uchádzača dôkazné bremeno je na verejnom obstarávateľovi.

  ***Obsah ponuky a požadované doklady ( scany):***

* Oprávnenie na predmet zákazky ( uchádzač musí byť oprávnený dodávať požadované
 tovary) – **kópia.**
* Čestné vyhlásenie uchádzača, že nemá uložený zákaz účasti vo verejnom obstarávaní potvrdený konečným rozhodnutím v Slovenskej republike alebo v štáte sídla, miesta podnikania alebo obvyklého pobytu, ktorý bude podpísaný oprávnenou osobou uchádzača (vzor viď **Príloha č. 2** Výzvy)
* Ocenený Cenový návrh za dodanie predmetu zákazky podľa **Prílohy č.1,** dátum, podpis a pečiatka. )
* **Príloha č.3** – podpísaný návrh Rámcovej dohody
1. ***Kritéria na vyhodnotenie ponúk:*  Celková jednotková cena spolu za (MJ)**

 **Úspešným uchádzačom bude ten, kto bude mať najnižšiu jednotkovú cenu spolu za**

 **predmet zákazky vrátane dopravy v € bez DPH (sumár podľa Prílohy č.1).**

1. ***Vyhodnotenie ponúk :***

 Verejný obstarávateľ po uplynutí lehoty na predkladanie ponúk vyhodnotí splnenie

 Podmienok účasti a požiadaviek na predmet zákazky u uchádzača, ktorý sa umiestnil na

 prvom mieste v poradí, z hľadiska uplatnenia kritéria na vyhodnotenie ponúk. V prípade, ak

 z predložených dokladov nemožno posúdiť ich platnosť alebo splnenie požiadaviek

 uvedených v tejto Výzve, verejný obstarávateľ elektronicky požiada uchádzača, ktorý sa

 umiestnil na prvom mieste v systéme JOSEPHINE prostredníctvom okna „KOMUNIKÁCIA“ o

 vysvetlenie predložených dokladov. Vysvetlenie uchádzač doručí elektronicky v systéme

 JOSEPHINE prostredníctvom okna „KOMUNIKÁCIA“.

 V prípade, ak ponuka uchádzača, ktorý sa umiestnil na prvom mieste nebude spĺňať

 požiadavky verejného obstarávateľa, pristúpi k vyhodnoteniu ponuky uchádzača,

 ktorý sa umiestnil v poradí na nasledujúcom mieste.

 Uchádzačom, ktorí nesplnia požiadavky na predmet zákazky zašle verejný obstarávateľ

 správu s názvom „Oznámenie o vylúčení“, ktorú elektronicky doručí v systéme JOSEPHINE

 prostredníctvom okna „KOMUNIKÁCIA“. O doručení správy bude uchádzač informovaný aj

 prostredníctvom notifikačného e-mailu na e-mailovú adresu zadanú pri registrácii.

1. ***Prijatie ponuky:***

Verejný obstarávateľ uzatvorí s úspešným uchádzačom Rámcovú dohodu za účelom opakovaných objednávok podľa potrieb na dodanie požadovaného elektroinštalačného materiálu podľa Prílohy č.1 – Cenový návrh za dodanie predmetu zákazky tejto Výzvy **na obdobie 12 mesiacov resp. do vyčerpania finančného limitu 69 999,00 € bez DPH.**

1. Verejnýobstarávateľ v súlade s ust. §11 zákona č. 343/2015 Z.z.o verejnom obstarávaní neuzavrie zmluvu s úspešným uchádzačom, ktorý má byť zapísaný v registri partnerov verejného sektora ( ďalej len RPVS ) a nie je zapísaný v RPVS. Vyššie uvedená požiadavka vyplýva z ust. § 2 ods.2 zákona č.315/2016 Z.z. O registri partnerov verejného sektora pri jednorazovom poskytnutí finančných prostriedkov prevyšujúcich sumu 100.000 Eur alebo

v úhrne sumu 250.000 Eur kalendárnom roku, ak ide o opakujúce sa plnenie. **Predpokladaná hodnota predmetnej zákazky neprevyšuje sumu 100.000 Eur bez DPH.**

1. ***Ďalšie informácie verejného obstarávateľa:***

 Verejný obstarávateľ bude pri uskutočňovaní tohto postupu zadávania zákazky

 postupovať v súlade so ZoVO, prípadne inými všeobecne záväznými právnymi predpismi.

 Proti rozhodnutiu verejného obstarávateľa pri postupe zadávania zákazky podľa § 117 ZoVO

 nie je možné v zmysle § 170 ods. 7 písm. b) ZoVO podať námietky. Všetky výdavky spojené

 s prípravou a predložením ponuky znáša uchádzač bez akéhokoľvek finančného alebo iného

 nároku voči verejnému obstarávateľovi a to aj v prípade, že verejný obstarávateľ neprijme

 ani jednu z predložených ponúk alebo zruší postup zadávania zákazky.

 Verejný obstarávateľ môže zrušiť použitý postup zadávania zákazky z nasledovných dôvodov:

 a) nebude predložená ani jedna ponuka,

 b) ani jedna z predložených ponúk nebude zodpovedať určeným požiadavkám verejného

 obstarávateľa,

 c) ak sa zmenili okolnosti, za ktorých sa vyhlásilo toto verejné obstarávanie,

 d) jej zrušenie nariadil úrad

 Schválil :

 Bytový podnik mesta Košice, s.r.o.

 Ing. Peter Vrábel, PhD. konateľ

*Prílohy:*

Príloha č. 1 - Cenový návrh za dodanie predmetu zákazky

Príloha č. 2 - Čestné vyhlásenie uchádzača

Príloha č. 3 - Návrh Rámcová dohoda